सिबिल स्कोर या क्रेडिट स्कोर, प्रत्येक उधारकर्ता को क्रेडिट इंफॉर्मेशन ब्यूरो ऑफ़ इंडिया लिमिटेड और अन्य क्रेडिट ब्यूरो द्वारा जारी किया जाता है।इस स्कोर से उधारकर्ता की उधार पात्रता का पता चलता है। यह स्कोर, पिछली लोन की चुकौती और क्रेडिट हिस्ट्री, क्रेडिट के प्रकार और लोन से जुड़ी पूछताछ की संख्या, क्रेडिट उपयोग अनुपात, लोन की अतिदेय राशि, आदि जैसे विभिन्न कारकों द्वारा निर्धारित किया जाता है। यह 300-900 के बीच की तीन अंकों की संख्या होती है, जिसकी गणना आवेदक के वित्तीय इतिहास के आधार पर की जाती है।